Навукова-даследчы інстытут тэорыі і практыкі дзяржаўнага кіравання Акадэміі кіравання пры Прэзідэнце Рэспублікі Беларусь

Навукова-даследчы інстытут тэорыі і практыкі дзяржаўнага кіравання (НДІ ТПДК) — структурнае падраздзяленне Акадэміі кіравання пры Прэзідэнце Рэспублікі Беларусь. Інстытут вядзе навуковую, навукова-метадычную, аналітычную, кансультацыйную і іншую дзейнасць, накіраваную на выкананне задач Акадэміі кіравання і забеспячэнне дзейнасці Адміністрацыі Прэзідэнта Рэспублікі Беларусь у межах заканадаўства. Размяшчаецца ў Мінску па адрасе Маскоўская вуліца, 17. 

 Гісторыя 
3 сакавіка 1994 года загадам рэктара № 89-ОД у структуры Акадэміі кіравання пры Савеце Міністраў Беларусі быў створаны Рэспубліканскі навукова-даследчы і метадычны цэнтр праблем персаналу кіравання.

26 чэрвеня 1995 года, у сувязі з пераўтварэннем навучальнай установы ў Акадэмію кіравання пры Прэзідэнце Рэспублікі Беларусь, гэты цэнтр атрымаў новую назву — Навукова-даследчы цэнтр кіравання эканомікай і кадравай палітыкі. У 2000 годзе пераўтвораны ў Навукова-даследчы інстытут тэорыі і практыкі дзяржаўнага кіравання.

 Структура 
 Цэнтр даследаванняў дзяржаўнага кіравання і грамадскага развіцця 
Ажыццяўляе даследаванні і распрацоўку рэкамендацый па пытаннях грамадскага развіцця, ідэалагічнай працы і ўдасканалення сістэмы дзяржаўнага кіравання.

 Цэнтр даследаванняў дзяржаўнай кадравай палітыкі 
Вядзе даследаванні ў сферы дзяржаўнай кадравай палітыкі і дзяржаўнай службы, у тым ліку правядзенне сацыялагічных даследаванняў, распрацоўку рэкамендацый і кансультацый.

 Паўнамоцтвы 
НДІ тэорыі і практыкі дзяржаўнага кіравання акрэдытаваны ў Камісіі па пытаннях грамадскай думкі пры Нацыянальнай акадэміі навук Беларусі і мае права праводзіць апытанні грамадскай думкі, у тым ліку па пытаннях рэферэндумаў, выбараў Прэзідэнта Рэспублікі Беларусь, дэпутатаў Палаты прадстаўнікоў і Савета Рэспублікі, а таксама грамадска-палітычнай сітуацыі ў краіне.

 Дзейнасць 
Інстытут выконвае навукова-даследчыя работы па заказе Адміністрацыі Прэзідэнта Рэспублікі Беларусь, у тым ліку:
 «Удасканаленне сістэмы ідэалагічнай работы ў ўмовах адкрытага інфармацыйнага грамадства» (2020);
 «Распрацаваць комплекс мер, накіраваных на кансалідацыю беларускага грамадства» (2021);
 «Распрацаваць комплекс мер па рэалізацыі сацыяльнага патэнцыялу моладзі для ўмацавання грамадска-палітычнай стабільнасці ў Рэспубліцы Беларусь» (2022–2023);
 «Распрацаваць прапановы па ўдасканаленні работы з кадрамі і інфармацыйнай дзейнасці дзяржаўных органаў» (2024–2025).

Атрыманыя вынікі праходзяць апрабацыю на базе інавацыйнай пляцоўкі Мінскага абласнога выканаўчага камітэта і іншых дзяржаўных органаў.

 Навукова-метадычнае і інфармацыйна-аналітычнае забеспячэнне 
 падрыхтоўка матэрыялаў да адзіных дзён інфармавання насельніцтва;
 вядзенне банка даных «Ідэалагічная праца» ў інфармацыйна-пошукавай сістэме «ЭТАЛОН-ONLINE»;
 падрыхтоўка аналітычных матэрыялаў па пытаннях грамадска-палітычнага развіцця і кадравага забеспячэння;
 правядзенне сацыялагічных даследаванняў.

 Кіраўніцтва 
 Марыяна Акіндзінаўна Шчоткіна — дырэктар
 Надзея Міхайлаўна Юрашэвіч — намесніца дырэктара
 Алег Віктаравіч Яфрэмаў — начальнік Цэнтра даследаванняў дзяржаўнага кіравання і грамадскага развіцця
 Марыя Рыгораўна Семерыкова — начальніца Цэнтра даследаванняў дзяржаўнай кадравай палітыкі

 Крыніцы 

 Спасылкі 
 Афіцыйная старонка інстытута

Катэгорыя:Акадэмія кіравання пры Прэзідэнце Рэспублікі Беларусь